Source: http://docplayer.fi/10899107-Valmisteyhteenveto-valkoinen-tai-melkein-valkoinen-torpedonmallinen-ematinpuikko.html
Timestamp: 2017-12-14 09:03:10+00:00
Document Index: 16956169

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VALMISTEYHTEENVETO. Valkoinen tai melkein valkoinen, torpedonmallinen emätinpuikko - PDF
Download "VALMISTEYHTEENVETO. Valkoinen tai melkein valkoinen, torpedonmallinen emätinpuikko"
1 VALMISTEYHTEENVETO 1. LÄÄKEVALMISTEEN NIMI PAUSANOL 0,5 mg -emätinpuikko 2. VAIKUTTAVAT AINEET JA NIIDEN MÄÄRÄT Yksi emätinpuikko sisältää estriolia 0,5 mg. Täydellinen apuaineluettelo, ks. kohta LÄÄKEMUOTO Emätinpuikko Valkoinen tai melkein valkoinen, torpedonmallinen emätinpuikko 4. KLIINISET TIEDOT 4.1 Käyttöaiheet Estrogeenin puutoksesta johtuvat luonnollisen tai kirurgisen menopaussin aikaiset ja jälkeiset muutokset, kuten alemman urogenitaalialueen atrofiset muutokset; emättimen atrofia ja siitä johtuva kuivuus ja yhdyntäkivut. Postmenopausaalisten naisten emätinleikkausten esi- ja jälkihoito. Irtosolukokeessa todetun epiteelisoluatypian mahdollisena syynä olevan hormonaalisen muutoksen (atrofia) selvittely. 4.2 Annostus ja antotapa Annostus Alemman urogenitaalialueen atrofiset muutokset, kuten emättimen atrofia ja siitä johtuva kuivuus ja yhdyntäkivut: Tavallisin annos on yksi emätinpuikko kerran vuorokaudessa 2 3 viikon ajan ja tämän jälkeen ylläpitoannoksena yksi emätinpuikko 1 2 kertaa viikossa. Postmenopausaalisten naisten emätinleikkausten esi- ja jälkihoito: Yksi emätinpuikko kerran vuorokaudessa 2 viikon ajan ennen leikkausta. Leikkauksen jälkeen hoitoa jatketaan lääkärin harkinnan mukaan siten, että annos on yksi emätinpuikko kahdesti viikossa kahden viikon ajan. Epäselvän atrofisen irtosolunäytteen hormonaalinen selvitys: Yksi emätinpuikko joka toinen päivä seuraavaa irtosolunäytettä edeltävän viikon ajan. Antotapa 1
2 Pausanol-emätinpuikko asetetaan syvälle emättimeen iltaisin ennen nukkumaanmenoa. 4.3 Vasta-aiheet Yliherkkyys vaikuttavalle aineelle tai kohdassa 6.1 mainitulle apuaineelle. Raskaus, aikaisemmat tai epäillyt estrogeeniriippuvaiset kasvaimet, selvittämätön verenvuoto emättimestä. 4.4 Varoitukset ja käyttöön liittyvät varotoimet Lääkärintutkimus on hyvä tehdä vuosittain. Enimmäisvuorokausiannos on yksi emätinpuikko. Jos emätin on infektoitunut, tulee aloittaa samanaikainen spesifinen infektion hoito. Pausanolvalmistetta tulee käyttää varoen, jos potilaalla on vaikea maksasairaus tai porfyria tai raskauden tai steroidihoidon yhteydessä on esiintynyt vaikeaa kutinaa, raskausrokahtuma, kolestaattinen ikterus tai otoskleroosi. Jos Pausanol-valmistetta käyttävällä potilaalla esiintyy emätinverenvuotoa, vuodon syy on selvitettävä välittömästi. Pitkäaikainen liikkumattomuus suuren trauman tai suuren elektiivisen tai posttraumaattisen leikkauksen yhteydessä saattaa väliaikaisesti suurentaa laskimotromboembolian riskiä. Kuten aina leikkauksen jälkeen, laskimotromboembolian estotoimiin on kiinnitettävä eritystä huomiota. Jos elektiivistä leikkausta, erityisesti vatsaleikkausta tai alaraajojen ortopedistä leikkausta, seuraa todennäköisesti pitkäaikainen liikkumattomuus, tulee hormonikorvaushoidon tilapäistä keskeyttämistä harkita. Hoito tulee keskeyttää 4 6 viikkoa ennen leikkausta, jos se on mahdollista. Jos Pausanol-valmisteen käyttöaiheena on emätinleikkausten esi- ja jälkihoito, tromboosia ehkäisevää hoitoa tulee harkita. Jos Pausanol-hoidon aloittamisen jälkeen ilmenee laskimotromboembolia, hoito tulee lopettaa. Potilaille on kerrottava, että heidän tulee ottaa välittömästi yhteyttä lääkäriin, jos tromboemboliaan viittaavia oireita ilmenee (esim. alaraajan kivulias turvotus, äkillinen rintakipu, ruoansulatushäiriö). 4.5 Yhteisvaikutukset muiden lääkevalmisteiden kanssa sekä muut yhteisvaikutukset Yhteisvaikutusten kliinistä merkitystä ei tarkoin tunneta estriolin käytön yhteydessä. On kuitenkin ilmennyt viitteitä siitä, että estrogeenit saattavat tehostaa kortikosteroidien farmakologisia vaikutuksia. Kortikosteroidien annosta on tarvittaessa pienennettävä. Maksan entsyymejä indusoivien lääkeaineiden, kuten barbituraattien, fenytoiinin, karbamatsepiinin, meprobamaatin, griseofulviinin ja rifampisiinin, tiedetään mahdollisesti nopeuttavan estrogeenien metaboliaa, mutta estriolin paikallisen käytön yhteydessä yhteisvaikutuksilla ei todennäköisesti ole suurta merkitystä. Estrioli sitä vastoin saattaa muuttaa oraalisten antikoagulanttien vaikutusta ja tehostaa suksametonin, teofylliinin ja troleandomysiinin farmakologisia vaikutuksia. 4.6 Raskaus ja imetys Pausanol-valmistetta ei tule käyttää raskauden aikana. Verenkiertoon imeytynyt estrioli erittyy äidinmaitoon. Estrioli vähentää äidinmaidon tuotantoa. 4.7 Vaikutus ajokykyyn ja koneiden käyttökykyyn Ei merkityksellinen 2
3 4.8 Haittavaikutukset Laskimotromboemboliaa esiintyy useammin hormonikorvaushoitoa käyttävillä kuin sitä käyttämättömillä naisilla (ks. 4.4). Estrioli aiheuttaa tavallisesti haittavaikutuksia 3 10 %:lle käyttäjistä. Haittavaikutukset ovat yleensä ohimeneviä, ja ne voivat olla merkki siitä, että annos on liian suuri. Noin 5 10 %:lla käyttäjistä esiintyy paikallista ärsytystä. Ruuansulatuselimistö Sukupuolielimet ja rinnat Yleisoireet ja antopaikassa todettavat haitat Yleiset: 1/100 ja <1/10 Yleiset: 1/100 ja <1/10 Hyvin harvinaiset <1/10 000, tuntematon (koska saatavissa oleva tieto ei riitä arviointiin) pahoinvointi rintojen pingotus epänormaali emätinverenvuoto paikallinen ärsytys epänormaali emätinverenvuoto allergiset reaktiot (ihottuma, kuume) Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista kansallisen ilmoitusjärjestelmän kautta: www-sivusto: Lääkealan turvallisuus- ja kehittämiskeskus Fimea, Lääkkeiden haittavaikutusrekisteri, PL 55, FI Fimea 4.9 Yliannostus Estrogeenin paikallisen käytön yhteydessä yliannostus on epätodennäköistä. Yliannostustapauksessa lääkkeen käyttö on lopetettava ja potilaalle voidaan tarvittaessa antaa oireenmukaista hoitoa. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Luonnolliset ja puolisynteettiset estrogeenit, estradioli 3
4 ATC-koodi: G03CA04 Pausanol-valmisteen vaikuttava aine estrioli on naisen elimistössä muodostuvien sukupuolihormonien eli estrogeenien aineenvaihdunnan lopputuote. Vaihdevuosien aikana ja munasarjojen poiston jälkeen estrogeenituotanto vähenee. Estriolihoito normalisoi emättimen ja ulkoisten sukupuolielinten limakalvoja ja vähentää niiden tulehtumisriskiä pienentämällä emättimen ph-arvon fysiologiselle tasolle. Emätinpuikkoja käytettäessä estriolin systeemiset vaikutukset ovat hyvin vähäiset. Kohdun limakalvon proliferaatio on mahdollinen mutta ei todennäköinen vaikutus, sillä estriolia on kohdun limakalvon soluissa vain lyhytaikaisesti. Tämän vuoksi progestiinia ei ole tarpeen käyttää eikä postmenopausaalisia tyhjennysvuotoja esiinny. 5.2 Farmakokinetiikka Estrioli on heikoin ja lyhytvaikutteisin luonnollinen estrogeeni. Osa emättimeen paikallisesti annetusta estriolista imeytyy verenkiertoon ja huippupitoisuus plasmassa saavutetaan kahden tunnin kuluessa. Verenkierrossa estrioli on pääasiassa sitoutunut albumiiniin, ja toisin kuin muut estrogeenit, estrioli ei sitoudu sukupuolihormoneja sitovaan globuliiniin (SHBG). Suurin osa imeytyneestä estriolista metaboloituu glukuronidi- ja sulfaattikonjugaateiksi maksassa. Estriolista noin 20 % esiintyy konjugoitumattomana verenkierrossa. Estrioli on luonnollisen estrogeenin virtsaan erittyvä aineenvaihduntatuote. 5.3 Prekliiniset tiedot turvallisuudesta Estriolin akuutti toksisuus on hyvin vähäinen. Hormoni on myös paikallisesti hyvin siedetty. Kasvaimia esiintyy normaalia enemmän jyrsijöillä, joita on altistettu pitkäaikaisesti estriolille tai muille ihmisen hyvin sietämille sukupuolihormoneille. Estrioli ei ole koe-eläimillä tehdyissä tutkimuksissa ollut varsinaisesti teratogeeninen, mutta se pienentää annoksen mukaan koeeläinten poikueiden kokoa luonnollisen farmakologisen vaikutuksen vuoksi. 6. FARMASEUTTISET TIEDOT 6.1 Apuaineet Kovarasva (C 10 C 18 -rasvahappojen glyseroliestereiden ja setostearyylialkoholin seos) 6.2 Yhteensopimattomuudet Ei oleellinen 6.3 Kestoaika 2 vuotta 6.4 Säilytys Säilytä alle 25 C:ssa. 6.5 Pakkaustyyppi ja pakkauskoko Neljä valkoista muovilaminaattiliuskaa kartonkikotelossa. Yhdessä laminaattiliuskassa on 5 emätinpuikkoa. Pakkauksessa on 20 emätinpuikkoa. 4
5 6.6 Erityiset varotoimet hävittämiselle ja muut käsittelyohjeet Emätinpuikkopakkauksen avaamisen helpottamiseksi laminaattiliuska on yläreunastaan osittain auki. Yksittäinen emätinpuikkopakkaus irrotetaan laminaattiliuskasta, ja pakkaus avataan vetämällä yläreunoja vastakkaisiin suuntiin. 7. MYYNTILUVAN HALTIJA Takeda Oy, PL 1406, Helsinki 8. MYYNTILUVAN NUMERO MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ Myyntiluvan myöntämisen päivämäärä: Viimeisimmän uudistamisen päivämäärä: TEKSTIN MUUTTAMISPÄIVÄMÄÄRÄ